钦定古今图书集成/理学汇编/学行典/第181卷 > 夏方
## 钦定古今图书集成/理学汇编/学行典/第181卷 > 夏方

按《晋书孝友传》：“夏方，字文正，会稽永兴人也。家遭疫
疠，父母伯叔群从死者十三人。方年十四，夜则号哭，
昼则负土，十有七载，葬送得毕，因庐于墓侧，种植松
柏，乌鸟猛兽驯扰其旁。吴时拜仁义都尉，累迁五官
中郎将。朝会未尝乘车，行必让路。吴平，除高山令，百
姓有罪应加捶挞者，方向之涕泣而不加罪，大小莫”
敢犯焉。在官三年，州举秀才。还家卒，年八十七。